
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	16.07.2026.
	
	Nr. AMD-26-318-rs




	Par satiksmi filmēšanas laikā



Saskaņā ar Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.4. un 3.2. apakšpunktu, Rīgas domes 30.08.2023. saistošo noteikumu Nr. RD-23-235-sn “Rīgas valstspilsētas pašvaldības nolikums” 37.6.12. apakšpunktu, Rīgas domes 24.01.2024. nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1. apakšpunktu un sabiedrības ar ierobežotu atbildību “FORMA PRO FILMS” 15.07.2026. iesniegumu par mākslas filmas “KZ” filmēšanu:

1. Noteikt, ka:
1.1. tiks aizliegta transportlīdzekļu (izņemot transportlīdzekļus ar speciālām sabiedrības ar ierobežotu atbildību “FORMA PRO FILMS” izsniegtām atļaujām (paraugs pielikumā)) apstāšanās un stāvēšana, kā arī nepieciešamības gadījumā atstātie transportlīdzekļi tiks pārvietoti uz citu stāvēšanai atļautu vietu:
1.1.1. no 20.07.2026. plkst. 8.00 līdz 22.07.2026. plkst. 8.00:
1.1.1.1. transportlīdzekļu stāvvietā pie ēkām Tvaika ielā 54 k1un k4;
1.1.1.2. Sliežu ielā pie ēkām Sliežu ielā 33 un 35;
1.1.2. no 22.07.2026. plkst. 8.00 līdz 23.07.2026. plkst. 8.00 Buļļu ielas abās pusēs, posmā no Garā ielas līdz Spilves ielai;
1.1.3. no 26.07.2026. plkst. 8.00 līdz 22.07.2026. plkst. 8.00 Hamburgas ielas abās pusēs, posmā no ēkas Hamburgas ielā 17 līdz ēkai Hamburgas ielā 23;
1.2. nepieciešamības gadījumā līdz 5 minūtēm tiks ierobežota vai slēgta transportlīdzekļu satiksme un gājēju kustība:
1.2.1. no 21.07.2026. plkst. 17.00 līdz 22.07.2026. plkst. 6.00 Tvaika ielā un Sliežu ielā pie Daudersalas pārvada;
1.2.2. 22.07.2026. no plkst. 21.00 līdz plkst. 24.00 un 23.07.2026. no plkst. 3.00 līdz plkst. 6.00 Buļļu ielā, posmā no Garā ielas līdz Spilves ielai.

2. Par filmēšanas norisi ir atbildīga sabiedrība ar ierobežotu atbildību “FORMA PRO FILMS” filmēšanas lokāciju menedžere Ieva Anševica-Meņģe (tālrunis 26321555, e-pasts: ieva.ansevica@me.com).

3. Rīgas valstspilsētas pašvaldības policijai:
3.1. nepieciešamības gadījumā pieprasīt sabiedrībai ar ierobežotu atbildību “A.K.7” nodrošināt autoevakuatorus un pārvietot atstātos transportlīdzekļus uz citu stāvēšanai atļauto vietu 1.1. apakšpunktā minētajās vietās norādītajos laikos;
3.2. ierobežot vai nepieciešamības gadījumā līdz 5 minūtēm slēgt transportlīdzekļu satiksmi un gājēju kustību 1.2. apakšpunktā minētajā vietās norādītajā laikā.

4. Sabiedrībai ar ierobežotu atbildību “A.K.7” nepieciešamības gadījumā nodrošināt autoevakuatorus 1. punktā minētajās vietās norādītajā laikā pēc Rīgas valstspilsētas pašvaldības policijas pieprasījuma.

5. Sabiedrībai ar ierobežotu atbildību “RĪGAS LUKSOFORS” nodrošināt satiksmes organizācijas shēmu izstrādi, satiksmes organizācijas tehnisko līdzekļu izvietošanu, demontāžu un montāžu.

6. Ņemt vērā, ka filmēšanas organizatore – sabiedrība ar ierobežotu atbildību “FORMA PRO FILMS”:
6.1. veiks norēķinus ar Rīgas valstspilsētas pašvaldības policiju par 3. punktā minētajiem pakalpojumiem;
6.2. veiks norēķinus ar sabiedrību ar ierobežotu atbildību “RĪGAS LUKSOFORS” par satiksmes organizācijas shēmu izstrādi, satiksmes organizācijas tehnisko līdzekļu izvietošanu, demontāžu un montāžu;
6.3. veiks norēķinus ar sabiedrību ar ierobežotu atbildību “A.K.7” par 4. punktā minētajiem pakalpojumiem;
6.4. nodrošinās apstāšanās un stāvēšanas noteikumu ievērošanu filmēšanas norises vietās norādītajā laikā;
6.5. nodrošinās operatīvā transporta satiksmi;
6.6. nodrošinās iedzīvotāju un uzņēmumu, kuri atrodas minētajos ielu posmos, transportlīdzekļu piebraukšanu pie dzīvesvietas vai uzņēmuma;
6.7. nodrošinās sabiedrisko kārtību filmēšanas norises vietās norādītajā laikā;
6.8. nodrošinās 1. punktā minēto teritoriju sakopšanu trīs stundu laikā pēc filmēšanas pabeigšanas.

7. Rīgas valstspilsētas pašvaldības Centrālās administrācijas Komunikācijas pārvaldei:
7.1. nodrošināt informācijas par izmaiņām transportlīdzekļu satiksmē filmēšanas laikā publiskošanu Rīgas valstspilsētas pašvaldības komunikācijas kanālu resursos;
7.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

	Direktors 
	K.Kauliņš



	Švarcbergs 67012709

